Diskussion:Islamisk kunst

message: Jeg mener ikke den nuværende indledning af artiklen er korrekt - jf. følgende citat fra den engelske udgave:
Kigger man på de mange commonsbilleder i kategorien islamic art, er der da også masser af portrætter. Jeg ville gerne reformulere indledningen, men det er ikke så enkelt da hele artiklen er bygget op om en forkert præmis. -- JGC 8. jun 2007, 10:22 (CEST)
replies: text: Nu består artiklen jo kun af et yderst kortfattet indledende afsnit, så en omskrivning burde da være mulig. Og jeg er fuldstændig enig i din kritik, du kunne vel evt. erstatte denne artikel med en oversættelse af den svenske el.engelske indledning.--Ktp72 8. jun 2007, 10:37 (CEST)
replies: text: :Jeg foreslår følgende indledning til artiklen:

text: Den islamiske kunst forener millioner mennesker fra vidt adskilte kulturer over hele verden. I virkeligheden er islamisk kunst ikke en religiøs kunst. Det drejer sig ikke om “Islam” som en religion, men som en kultur. Motiver og stilelementer dukker op overalt og krydser grænser, epoker og discipliner. Den rige kultur som blev skabt i middelhavsområdet og i Mellemøsten af grækere, romere, sasanider, kristne og jøder, lagde grunden til den islamiske kunst. Den islamiske verden blev arvtager til disse kulturer, da araberne i løbet af det 7. århundrede spredte den nye lære langs Middelhavets sydlige og østlige kyster og østpå ind i Asien. Mellemøsten fik på den måde også fornyede kontakter til områderne i Centralasien og tilmed helt til Kina via karavanehandelen langs Silkevejen.

text: Den islamiske kunsts karakter og formsprog udvikledes gennem påvirkning fra Islams nye verdensopfattelse, hvor billeder af en gud i menneskelig skikkelse blev erstattet af et abstrakt gudsbegreb. Det var mest inden for ornamentikken, der fik navnet "arabesk" i vesten, og kalligrafien, at den islamiske kunst fik sit karakteristiske udtryk. Islamisk kunst anvender ofte geometriske blomster- eller plantemønstre i en gentaget ornamentik. Disse abstrakte mønstre, ornamenter og geometriske stjerneformer er normalt uden motiv, sådan at den verdslige og åndelige tilværelse kan genspejle sig i dem som symboler på Guds skabelse. Når islamisk kunst ofte er abstrakt, skal det symbolisere Allahs overjordiske, udelelige og uendelige natur. Det ses ofte udtrykt i form af kalligrafiske ornamenter, der gengiver Allahs ord, som de er nedskrevet med arabisk skrift i Koranen.

text: Det er en almindelig myte, at islamisk kunst er underlagt et forbud mod overhovedet at vise mennesker eller dyr, men menneskeportrætter kan findes i alle områder med islamisk kunst. Der findes tilmed gengivelser af Muhammed, Islams profet, i ældre islamisk kunstSe Ali Wijdan:, Ali (2001). "From the Literal to the Spiritual: The Development of the Prophet Muhammad's Portrayal from 13th Century Ilkhanid Miniatures to 17th Century Ottoman Art", 2001. EJOS 4. Derimod betragtes fremstilling af menneskebilleder, der er beregnet på tilbedelse, som billeddyrkelse, og det er ganske rigtigt forbudt i islamisk lov, eller sharia.</Blockquote>
replies: text: :Kan det godkendes?--Sten Porse 11. jun 2007, 11:46 (CEST)
replies: text: ::Supergodt! Jeg vil foreslå lidt flere links, men tekstindholdet virker rigtig godt. Vil du selv lægge den ind? -- JGC 11. jun 2007, 12:28 (CEST)

text: ::Selvfølgelig kan den godkendes, bare sæt den ind :) Rigtigt godt arbejde, foreslår også flere links, f.eks. et link til Islam ville være passende.  Mr Mo 11. jun 2007, 15:41 (CEST)

text: ::Helt enig, godt arbejde.--Ktp72 12. jun 2007, 09:26 (CEST)
thread_title: Islam og billedforbuddet